CELEX: C2005/155/38
Language: el
Date: 2005-06-25 00:00:00
Title: Διάταξη του Πρωτοδικείου των Ευρωπαϊκών Κοινοτήτων, της 10ης Μαρτίου 2005, στην υπόθεση T-273/00, Unione degli industriali della provincia di Venezia (Unindustria) κ.λπ. κατά Επιτροπής των Ευρωπαϊκών Κοινοτήτων (Κρατικές ενισχύσεις — Απόφαση της Επιτροπή διαπιστώνουσα το ασυμβίβαστο προς την κοινή αγορά των καθεστώτων παρανόμων ενισχύσεων και επιβάλλουσα την αναζήτηση των ασυμβιβάστων ενισχύσεων — Αποκλεισμός της εθνικής διαδικασίας αναζητήσεως — Προσφυγή ακυρώσεως — Έλλειψη ενεργητικής νομιμοποιήσεως — Απαράδεκτο)

25.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/19
            
         
      ΔΙΆΤΑΞΗ ΤΟΥ ΠΡΩΤΟΔΙΚΕΊΟΥ ΤΩΝ ΕΥΡΩΠΑΪΚΏΝ ΚΟΙΝΟΤΉΤΩΝ
   
   της 10ης Μαρτίου 2005
   στην υπόθεση T-273/00, Unione degli industriali della provincia di Venezia (Unindustria) κ.λπ. κατά Επιτροπής των Ευρωπαϊκών Κοινοτήτων (1)
   
   (Κρατικές ενισχύσεις - Απόφαση της Επιτροπή διαπιστώνουσα το ασυμβίβαστο προς την κοινή αγορά των καθεστώτων παρανόμων ενισχύσεων και επιβάλλουσα την αναζήτηση των ασυμβιβάστων ενισχύσεων - Αποκλεισμός της εθνικής διαδικασίας αναζητήσεως - Προσφυγή ακυρώσεως - Έλλειψη ενεργητικής νομιμοποιήσεως - Απαράδεκτο)
   (2005/C 155/38)
   Γλώσσα διαδικασίας: η ιταλική
   Στην υπόθεση T-273/00, Unione degli industriali della provincia di Venezia (Unindustria), Comitato Venezia Vuole Vivere, Mingardi S.r.l. και δώδεκα άλλες προσφεύγουσες των οποίων ο κατάλογος προσαρτάται στη διάταξη, με έδρα τη Βενετία (Ιταλία), εκπροσωπούμενες από τους A. Vianello, M.Merola και A. Sodano, δικηγόρους, με τόπο επιδόσεων στο Λουξεμβούργο, υποστηριζόμενες από την Ιταλική Δημοκρατία (εκπρόσωπος: U. Leanza, με τόπο επιδόσεων στο Λουξεμβούργο), κατά Επιτροπής των Ευρωπαϊκών Κοινοτήτων (εκπρόσωπος: V. Di Bucci, επικουρούμενος από τον A. Dal Ferro, δικηγόρο, με τόπο επιδόσεων στο Λουξεμβούργο), με αντικείμενο αίτηση ακυρώσεως της αποφάσεως 2000/394/EΚ της Επιτροπής, της 25ης Νοεμβρίου 1999, σχετικά με τα μέτρα ενίσχυσης σε επιχειρήσεις της Βενετίας και της Chioggia που προβλέπονται από το νόμο αριθ. 30/1997 και το νόμο αριθ. 206/1995, περί απαλλαγών ή μειώσεων των κοινωνικών εισφορών (ΕΕ 2000, L 150, σ. 50), το Πρωτοδικείο (δεύτερο πενταμελές τμήμα), συγκείμενο από τους. J. Pirrung, πρόεδρο, A.W.H. Meij, N.J. Forwood, I. Pelikánová, Σ. Παπασάββα, δικαστές, γραμματέας: H. Jung, εξέδωσε στις 10 Μαρτίου 2005 διάταξη με το ακόλουθο διατακτικό:
   
               1)
            
            
               Η προσφυγή T-273/00 απορρίπτεται μερικώς ως απαράδεκτη, καθόσον ασκήθηκε από τις εταιρίες Mingardi S.r.l. και Marsilio Editori S.p.A.
            
         
               2)
            
            
               Οι εταιρίες Mingardi S.r.l. και Marsilio Editori S.p.A. φέρουν τα δικαστικά τους έξοδα.
            
         
               3)
            
            
               Η Επιτροπή φέρει τα δικαστικά έξοδα στα οποία έχει υποβληθεί μέχρι σήμερα σε σχέση με την ασκηθείσα από τις εταιρίες Mingardi S.r.l. και Marsilio Editori S.p.A. προσφυγή.
            
         
               4)
            
            
               Η Ιταλική Δημοκρατία φέρει τα δικαστικά έξοδα στα οποία έχει υποβληθεί μέχρι σήμερα σε σχέση με την ασκηθείσα από τις εταιρίες Mingardi S.r.l. και Marsilio Editori S.p.A. προσφυγή.
            
         
               5)
            
            
               Επιφυλάσσεται ως προς τα έξοδα.
            
         
      (1)  ΕΕ C 355 της 09.12.2000.